CELEX: 31992R2657
Language: el
Date: 1992-09-13 00:00:00
Title: Κανονισμός (ΕΟΚ) αριθ. 2657/92 της Επιτροπής της 13ης Σεπτεμβρίου 1992 περί αναστολής του προκαθορισμού των νομισματικών εξισωτικών ποσών στην Ιταλία

Avis juridique important

|

31992R2657

Κανονισμός (ΕΟΚ) αριθ. 2657/92 της Επιτροπής της 13ης Σεπτεμβρίου 1992 περί αναστολής του προκαθορισμού των νομισματικών εξισωτικών ποσών στην Ιταλία  

Επίσημη Εφημερίδα αριθ. L 269 της 14/09/1992 σ. 0001 - 0001

ΚΑΝΟΝΙΣΜΟΣ (ΕΟΚ) αριθ. 2657/92 ΤΗΣ ΕΠΙΤΡΟΠΗΣ  της 13ης Σεπτεμβρίου 1992  περί αναστολής του προκαθορισμού των νομισματικών εξισωτικών ποσών στην ΙταλίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1677/85 του Συμβουλίου της 11ης Ιουνίου 1985 περί των νομισματικών εξισωτικών ποσών στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (2),  τον κανονισμό (ΕΟΚ) αριθ. 3155/85 της Επιτροπής της 11ης Νοεμβρίου 1985 περί προκαθορισμού των νομισματικών εξισωτικών ποσών (3), όπως τροποποιήθηκε τελευταία από τον κανονισμό (ΕΟΚ) αριθ. 3247/89 (4), και ιδίως το άρθρο 11 παράγραφος 2,  Εκτιμώντας ότι η διατήρηση του παρόντος καθεστώτος, λαμβάνοντας υπόψη την νομισματική κατάσταση και την αβεβαιότητα που κυριαρχεί στις αγορές συναλλάγματος, υπάρχει ο κίνδυνος να οδηγήσει σε κερδοσκοπικές ενέργειες- ότι πρέπει εφεξής να ανασταλεί ο  προκαθορισμός των νομισματικών εξισωτικών ποσών στην Ιταλία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προκαθορισμός των νομισματικών στην Ιταλία ποσών αναστέλλεται από τις 14 Σεπτεμβρίου 1992.  Άρθρο 2  Ο παρών κανονισμός αρχίζει να ισχύει στις 14 Σεπτεμβρίου 1992.  Εφαρμόζεται από τις 16 Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Σεπτεμβρίου 1992. Για την Επιτροπή  Henning CHRISTOPHERSEN  Αντιπρόεδρος   (1) ΕΕ αριθ. L 164 της 24. 6. 1985, σ. 6. (2) ΕΕ αριθ. L 201 της 31. 7. 1990, σ. 9. (3) ΕΕ αριθ. L 310 της 21. 11. 1985, σ. 22. (4) ΕΕ αριθ. L 314 της 28. 10. 1989, σ. 51.